Aktuāli par gatavošanos mācību gada sākumam

Informējam, ka Covid-19 nevakcinēto vai nepārslimojušo skolēnu testēšana (siekalu testa ņemšana) Dobeles Valsts ģimnāzijā notiks **no 23. augusta līdz 30. augustam Dabaszinātņu mācību centra telpās (E ieeja) norādītā konkrētā datumā un laikā.**

Pašlaik tiek gatavoti testējamo skolēnu saraksti MFD laboratorijai. Pēc laboratorijas apstiprinājuma saņemšanas visdrīzākajā laikā tiks publicēti detalizēti testēšanas datumi un laiki.

Vecāki tiek aicināti būt atsaucīgiem telefoniskā vai e-pasta saziņā ar klašu audzinātājām par testēšanas procesa norisi.

Uzsveram: Covid-19 siekalu tests jāveic **tikai tiem skolēniem, kuriem nav Covid-19 sertifikāta.**

Informācija par dokumentu iesniegšanas datumiem un laiku tiks publicēta atsevišķi.

Aicinām uz cieņpilnu un konstruktīvu sadarbību, lai visi kopā varētu sekmīgi uzsākt un kvalitatīvi turpināt jauno mācību gadu klātienē!